CELEX: 62014TN0716
Language: bg
Date: 2014-10-09 00:00:00
Title: Дело T-716/14: Жалба, подадена на 9 октомври 2014 г.  — Tweedale/ЕОБХ

15.12.2014   
            
            
               BG
            
            
               Официален вестник на Европейския съюз
            
            
               C 448/33
            
         Жалба, подадена на 9 октомври 2014 г. — Tweedale/ЕОБХ
   (Дело T-716/14)
   (2014/C 448/42)
   Език на производството: английски
   
      Страни
   
   
      Жалбоподател: Antony C. Tweedale (Брюксел, Белгия) (представител: B. Kloostra)
   
      Ответник: Европейски орган за безопасност на храните (ЕОБХ)
   
      Искания на жалбоподателя
   
   Жалбоподателят иска от Общия съд:
   
               —
            
            
               да констатира, че ЕОБХ е действал в нарушение на Конвенцията от Орхус, Регламент (EО) № 1049/2001 и на Регламент (EО) № 1367/2006 във връзка с решението на Комисията от 10 август 2011 г.,
            
         
               —
            
            
               да отмени решението на ЕОБХ от 30 юли 2014 г.,
            
         
               —
            
            
               да осъди ЕОБХ да заплати разноските в производството.
            
         
      Правни основания и основни доводи
   
   В подкрепа на жалбата си жалбоподателят излага две правни основания.
   
               1.
            
            
               Първото правно основание е изведено от твърдението, че с приемането на обжалваното решение ЕОБХ е действал в нарушение на член 4, параграф 4 от Конвенцията на Организацията на обединените нации за достъп до информация, участие на обществеността в процеса на вземане на решения и достъп до правосъдие по екологични въпроси oт 25 юни 1998 година („Орхуската конвенция“), одобрена с Решение 2005/370/EО на Съвета от 17 февруари 2005 година, както и в нарушение на член 6, параграф 1 от Регламент (EО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността („Орхуският регламент“) и член 4, параграф 2 от Регламент (EО) № 1049/2001 на Eвропейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията. В нарушение на тези разпоредби ЕОБХ не е признал в обжалваното решение задължението за оповестяване на информация за емисиите в околната среда, съдържащо се в поисканите документи.
            
         
               2.
            
            
               Второто правно основание е изведено от твърдението, че с приемането на обжалваното решение ЕОБХ е действал в нарушение на член 4, параграф 2 от Регламент (EО) № 1049/2001 и на задължението си да действа съгласно съответстващо на Орхуската конвенция тълкуване на основанието за отказ, установено в член 4, параграф 2 от Регламент (ЕО) 1049/2001, на основание член 4, параграф 4 от Орхуската конвенция.